****

**CURTEA DE CONTURI A REPUBLICII MOLDOVA**

|  |
| --- |
| MD-2001, mun. Chișinău, bd. Ștefan cel Mare și Sfânt nr.69, tel.: (+373 22) 26 60 02, fax: (+373 22) 26 61 00, web: [**www.ccrm.md**](http://www.ccrm.md)**;** e-mail: **ccrm@ccrm.md** |

**RAPORTUL**

**auditului conformității asupra procesului bugetar și gestionării patrimoniului public la unitatea administrativ-teritorială comuna Băcioi în anul 2019**

**CUPRINS**

[**LISTA ACRONIMELOR** 3](#_Toc60060795)

[**GLOSAR** 3](#_Toc60060796)

[**I. SINTEZA** 3](#_Toc60060797)

[**II. PREZENTARE GENERALĂ** 4](#_Toc60060798)

[**III. SFERA ȘI ABORDAREA AUDITULUI** 5](#_Toc60060799)

[**IV. CONSTATĂRI** 6](#_Toc60060800)

[**OBIECTIVUL I: AAPL ale comunei Băcioi au identificat, au evaluat și au colectat veniturile bugetare în conformitate cu cadrul legal și cel regulator aferente?** 6](#_Toc60060801)

[**OBIECTIVUL II: AAPL ale comunei Băcioi au justificat angajarea și gestiunea cheltuielilor potrivit cadrului regulator?** 10](#_Toc60060802)

[**OBIECTIVUL III: AAPL ale comunei Băcioi au înregistrat, au administrat și au gestionat în modul corespunzător patrimoniul public?** 12](#_Toc60060803)

[**V. CONCLUZIA GENERALĂ** 13](#_Toc60060804)

[**VI. RECOMANDĂRI** 14](#_Toc60060805)

[**VII. SEMNĂTURILE ECHIPEI DE AUDIT** 14](#_Toc60060806)

[**Anexa nr.1** 15](#_Toc60060807)

[**Anexa nr.2** 16](#_Toc60060808)

[**Anexa nr.3** 17](#_Toc60060809)

[**Anexa nr.4** 18](#_Toc60060810)

[**Anexa nr.5** 19](#_Toc60060812)

[**Anexa nr.6** 22](#_Toc60060813)

# **LISTA ACRONIMELOR**

|  |  |
| --- | --- |
| **AAPL**  | Autoritățile Administrației Publice Locale  |
| **ANRE** | Agenția Națională pentru Reglementare în Energetică |
| **ASP** | Agenția Servicii Publice |
| **BPN** | Bugetul Public Național |
| **CCRM** | Curtea de Conturi a Republicii Moldovei |
| **CL** | Consiliul local  |
| **HG** | Hotărârea Guvernului Republicii Moldova |
| **ÎM** | Întreprindere municipală |
| **MF** | Ministerul Finanțelor |
| **SFS** | Serviciul Fiscal de Stat |
| **UAT** | Unitatea administrativ-teritorială |

# **GLOSAR**

***Bugetul unității administrativ-teritoriale (bugetul local)***– totalitate a veniturilor, a cheltuielilor și a surselor de finanțare destinate exercitării funcțiilor care sunt în competența AAPL conform legislației și funcțiilor delegate de Parlament la propunerea Guvernului;

***Bunuri imobiliare*** – terenurile, clădirile, construcțiile, apartamentele și alte încăperi izolate, a căror strămutare este imposibilă fără cauzarea de prejudicii destinației lor;

***Impozit pe bunurile imobiliare*** – impozit local care reprezintă o plată obligatorie la buget de la valoarea bunurilor imobiliare;

***Proces bugetar*** – consecutivitate a activităților de elaborare, examinare, adoptare, executare și raportare a bugetelor;

***Taxă locală*** – plată  obligatorie efectuată la bugetul unității administrativ-teritoriale;

***Transferuri cu destinație generală*** – mijloace financiare alocate, conform prevederilor legale, în sumă absolută, cu titlu definitiv, de la bugetul de stat la bugetele locale pentru finanțarea domeniilor proprii de activitate ale autorităților administrației publice locale;

***Transferuri cu destinație specială*** – mijloace financiare alocate, conform prevederilor legale, în sumă absolută, cu titlu condiționat, de la bugetul de stat și/sau de la alte bugete la bugetele locale pentru asigurarea exercitării funcțiilor publice sau în alte scopuri speciale.

# **I. SINTEZA**

Raportul de audit este destinat:

* **Parlamentului și Guvernului Republicii Moldova**, pentru informare, luare de atitudine și utilizarea informațiilor la luarea deciziilor/inițiativelor aferente politicilor statului în domeniul veniturilor și cheltuielilor bugetelor locale;
* **AAPL ale comunei Băcioi**, pentru informare și utilizarea informațiilor în scopul conformării procesului bugetar și gestionării patrimoniului public la prevederile legale;
* **Serviciului Fiscal de Stat**, pentru informare, luare de atitudine și utilizare a informațiilor la asigurarea încasării depline a impozitelor și taxelor locale;
* **Societății civile și altor părți interesate**.

Obiectul prezentei misiuni de audit a constat în evaluarea conformității gestionării resurselor financiare publice și a patrimoniului public de către entitatea auditată în raport cu criteriile regulamentare de ordin legal.

Generalizând constatările și concluziile formulate în procesul de audit, auditul prezintă rezumatul acestora prin prisma (ne)conformităților identificate. Astfel,

* lipsa unor date concludente privind baza de impozitare, colaborarea insuficientă cu structurile SFS și ale ASP au generat situația când veniturile aferente impozitelor locale au fost aprobate la un nivel inferior posibilităților reale de încasare (pct.4.1.);
* transferurile curente de la bugetul de stat cu destinație specială, precum și transferurile capitale primite cu destinație specială din bugetul mun. Chișinău nu au fost utilizate pe deplin (pct. 4.2.);
* neimplementarea sistemului de management financiar și control în cadrul AAPL Băcioi a influențat conformitatea desfășurării procedurilor de achiziții publice (pct. 4.3.);
* nestabilirea și neachitarea redevenței la nivelul uzurii anuale a infrastructurii tehnico-edilitare aferente serviciului public de alimentare cu apă și de canalizare, respectiv, și a transferului redevenței în Fondul de dezvoltare (pct.4.4.);
* neasigurarea de AAPL Băcioi a înregistrării conforme, în Registrul bunurilor imobile, a drepturilor patrimoniale asupra bunurilor imobiliare proprietate publică locală (pct. 4.5.);
* gestionarea și evidența neconformă a fondului funciar public a determinat ratarea veniturilor în anul 2019 de la circa 249,47 mii lei (2%) până la circa 1 247,35 mii lei (10%).

# **II. PREZENTARE GENERALĂ**

**2.1. Prezentarea domeniului supus auditului**

Comuna Băcioi este o UAT de nivelul I din componența municipiului Chișinău[[1]](#footnote-1), din care fac parte localitățile: Băcioi, Frumușica, Străisteni, Brăila, cu o suprafață totală a terenurilor de 6466,22 ha și o populație de circa 10 828 de locuitori[[2]](#footnote-2). Din bugetul local sunt finanțate 10 entități cu un efectiv de personal de 187,75 de unități. De asemenea, UAT Băcioi este fondatoare a 2 ÎM: „Băcioi Comservice” și IMSP „Centrul de Sănătate”.

Conform prevederilor Legii nr.436-XVI din 28.12.2006[[3]](#footnote-3) și Legii nr.397-XV din 16.10.2003[[4]](#footnote-4), responsabili de elaborarea și executarea bugetului UAT Băcioi, precum și de gestiunea patrimoniului public sunt:

1. ***Consiliul local*** (autoritatea deliberativă), care aprobă bugetul, modul de utilizare a fondului de rezervă, precum și a fondurilor speciale, împrumuturilor și contului de încheiere a exercițiului bugetar; operează modificări în buget; pune în aplicare și modifică impozitele și taxele locale; administrează, concesionează, dă în arendă ori în locațiune bunurile domeniului public și ale celui privat ale UAT etc.;
2. ***Primarul*** (autoritatea executivă), care asigură executarea deciziilor consiliului local, elaborarea proiectului de buget pe următorul an bugetar și a contului de încheiere a exercițiului bugetar și le prezintă, spre aprobare, consiliului local; exercită funcția de ordonator principal de buget; verifică încasarea și cheltuirea mijloacelor bugetare și informează consiliul local despre situația existentă; răspunde de inventarierea și administrarea bunurilor domeniului public și ale celui privat ale UAT; conduce, coordonează și controlează activitatea serviciilor publice locale; conduce și controlează activitatea șefilor de subdiviziuni, de servicii, de întreprinderi municipale din subordine; asigură organizarea și ținerea la zi a contabilității și prezentarea în termen a bilanțurilor, dărilor de seamă contabile și a conturilor de execuție a bugetului etc.;
3. ***Executorii (ordonatorii) secundari de buget (conducătorii instituțiilor)***, care sunt responsabili de elaborarea proiectului de buget, de oportunitatea și legalitatea angajării și utilizării alocațiilor bugetare în limita și cu destinația aprobate în buget, de integritatea bunurilor aflate în administrare.

În raport cu domeniile auditate aferente tematicii prezentei misiuni, AAPL ale com. Băcioi se conduc de tot spectrul normelor relevante stabilite în temeiul cadrului regulator național pentru autoritățile din sectorul public. În aceste condiții, AAPL ale com. Băcioi sunt direct responsabile de conformitatea gestionării resurselor financiare publice și a patrimoniului public deținut.

Bugetul local pe anul 2019 a fost aprobat în lectura a II-a și a fost corelat cu prevederile Legii bugetului de stat la suma de 20 180,2 mii lei. Ca urmare a rectificărilor efectuate pe parcursul anului 2019, bugetul local a fost majorat la partea de venituri cu 7 065,80 mii lei și la partea de cheltuieli – cu 10673,9 mii lei.

Bugetul com. Băcioi a fost executat la partea de venituri în sumă de 27 000,4 mii lei și a constituit 99,0 la sută din volumul alocațiilor precizate, și la partea de cheltuieli – în sumă de 24 827,3 mii lei, ceea ce a constituit 81,0 la sută. Analiza detaliată a veniturilor și cheltuielilor UAT Băcioi se prezintă în **Anexa nr. 5**.

|  |
| --- |
| **Tabelul nr. 1. Sumarul executării bugetului UAT Băcioi pentru anul 2019** |
| **Nr. d/o** | **Indicator** | **Total aprobat (mii lei)** | **Total precizat (mii lei)** | **Total executat (de casă)** |
| **Suma** **(mii lei)** | **Ponderea în precizat (%)** |
| **1** | **Total venituri, inclusiv:** | **20,180.2** | **27,246.0** | **27,000.4** | **99** |
| 1.1. | Impozite pe venit | 3,734.0 | 3,734.0 | 6,812.9 | 183 |
| 1.2. | Impozite pe bunuri imobiliare | 1,407.2 | 1,407.2 | 1,419.3 | 101 |
| 1.3. | Impozite și taxe pe mărfuri și servicii | 880.0 | 880.0 | 1,082.6 | 123 |
| 1.4. | Alte venituri | 728.10 | 728.10 | 561.7 | 78 |
| 1.5. | Transferurile primite între bugetele de stat și bugetele locale | 13,430.9 | 13,508.3 | 10,827.2 | 81 |
| 1.6. | Transferurile primite între bugetele locale în cadrul unei unități administrativ-teritoriale | 0.0 | 6,988.4 | 6,296.8 | 91 |
| **2** | **Total cheltuieli și active nefinanciare, inclusiv:** | 20,180,2 | 30,853.8 | 24,827.30 | **81** |
| 2.1. | Total cheltuieli, inclusiv: | 17,149.7 | 20,969.0 | 16,728.8 | 80 |
| 2.1.1. | Cheltuieli de personal | 9,844.4 | 10,432.4 | 9,209.1 | 89 |
| 2.2. | Total active nefinanciare | 3,030.5 | 9,884.8 | 8,098.5 | 91.17 |
| 2.2.1. | Achiziții publice de bunuri, mărfuri și materiale | 1 010.88 | 5 083.30 | 4 668.29 | 91.84 |
| 2.2.2. | Achiziții publice de produse alimentare | 2,505.0 | 2,484.3 | 1,482.2 | 97.42 |
| 2.2.3. | Achiziții publice de lucrări (reparații capitale) |  | 3,746.3 | 1,874.7 | 70.71 |
| 2.2.4. | Comercializarea terenurilor | -1.0 | -1.0 | -58.2 | 25.54 |
| **3** | **Sold bugetar (deficit (-) / excedent (+))** |  | **-525.07** | **-258.11** |  |
| ***Sursa:*** *Formularul FD-044 pentru anul 2019.* |

# **III. SFERA ȘI ABORDAREA AUDITULUI**

 **3.1. Mandatul legal și scopul auditului**

Misiunea de audit a fost desfășurată în temeiul prevederilor art.31 și art.32 din Legea nr.260 din 07.12.2017 și în conformitate cu Programul activității de audit pentru anul 2020 Auditul a fost inițiat în scopul evaluării conformității gestionării resurselor financiare publice și a patrimoniului public de către entitatea auditată în raport cu criteriile regulamentare, precum și pentru formularea unei concluzii de audit și înaintarea recomandărilor relevante.

Astfel, în contextul realizării scopului misiunii de audit, au fost determinate următoarele obiective specifice de audit:

• **Obiectivul I: *AAPL ale comunei Băcioi au identificat, au evaluat și au colectat veniturile bugetare în conformitate cu cadrul legal și cel regulator aferente?***

**• Obiectivul II: *AAPL ale comunei Băcioi au justificat angajarea și gestiunea cheltuielilor potrivit cadrului regulator?***

**• Obiectivul III: *AAPL ale comunei Băcioi au înregistrat, au administrat și au gestionat în modul corespunzător patrimoniul public?***

**3.2. Abordarea auditului**

Activitățile de audit au fost ghidate de Standardele Internaționale ale Instituțiilor Supreme de Audit ISSAI 100, ISSAI 400, precum și de ISSAI 4000 .

Auditul a colectat de la AAPL Băcioi probe suficiente și adecvate pentru a exprima o concluzie concepută să sporească gradul de încredere al utilizatorilor Raportului de audit în evaluările efectuate.

Drept surse de criterii, pentru evaluarea în mod consecvent și rezonabil a gestionării resurselor financiare, precum și a patrimoniului public administrat de către entitate, au fost utilizate actele legislative și normative aferente tematicii misiunii de audit (Anexa nr.1 la Raportul de audit).

**3.3. Responsabilitatea echipei de audit**

Responsabilitatea echipei de audit a constat în obținerea probelor de audit suficiente, pertinente și fiabile, care ar permite susținerea și justificarea constatărilor și concluziilor privind conformitatea gestionării resurselor financiare publice și a patrimoniului public de către UAT com. Băcioi în anul 2019.

Auditorul a fost independent față de entitatea în cadrul căreia a colectat probele de audit și a îndeplinit responsabilitățile de etică în conformitate cu cerințele Codului etic al Curții de Conturi.

# **IV. CONSTATĂRI**

## **OBIECTIVUL I: AAPL ale comunei Băcioi au identificat, au evaluat și au colectat veniturile bugetare în conformitate cu cadrul legal și cel regulator aferente?**

*Colaborarea insuficientă a AAPL ale comunei Băcioi cu structurile SFS și ale ASP, precum și aplicarea incorectă a prevederilor normative au determinat carențe în estimarea și planificarea oportună/corectă a veniturilor bugetare.*

**4.1. Veniturile aferente impozitelor funciare, pe bunurile imobiliare și pe venitul persoanelor fizice au fost aprobate la un nivel inferior posibilităților reale de încasare**

Potrivit prevederilor cadrului normativ în vigoare[[5]](#footnote-5), planificarea veniturilor bugetelor locale se elaborează de către AAPL în condiții de autonomie financiară, având la bază: a) prognoza indicatorilor macroeconomici; b) analiza tendințelor recente ale încasărilor de venituri (cel puțin pentru ultimii doi ani) și ale principalilor factori care le influențează; c) volumul aprobat de venituri pe anul bugetar în curs și analiza executării scontate a bugetului până la finele anului.

Analiza procesului de prognozare a veniturilor bugetare denotă că, pentru anul 2019, veniturile UAT Băcioi au fost aprobate în lipsa unor date concludente privind baza de impozitare, în unele cazuri această situație condiționând subestimări ale proiecțiilor bugetar-fiscale.

* *Valoarea impozitelor pe venitul persoanelor fizice (conturile 111110, 111121 și 111130)*, conform criteriilor generale din Circulara MF privind elaborarea proiectelor bugetelor locale[[6]](#footnote-6), urma a fi prognozată pentru anul 2019 reieșind din încasările anului bugetar 2018, înmulțite la creșterea prognozată a fondului de remunerare a muncii pe republică pentru anul respectiv.

Eludând recomandările MF, precum și în lipsa unor argumentări de rigoare, CL Băcioi a aprobat, pentru anul 2019, venituri din această sursă (111110) în sumă totală de 3734.0 mii lei[[7]](#footnote-7), sau cu 389.1 mii lei mai puțin comparativ cu încasările din anul 2018 (4123.1 mii lei[[8]](#footnote-8)). În anul 2019, veniturile de la acest tip de impozit au fost precizate la suma de 3734.0 mii lei și au fost executate în sumă de 6191.5 mii lei, nivelul executării constituind 166% față de planul precizat.

* *Valoarea impozitelor pe bunurile imobiliare ale persoanelor fizice și persoanelor juridice (conturile 113210, 113230 și 113240)* au fost inițial aprobate în sumă de 1060.70 mii lei și ulterior executate în sumă de 1013.0 mii lei, sau la nivelul de 96% față de bugetul planificat. De menționat că serviciul economico-financiar al primăriei, pentru unele componente de venituri fiscale și nefiscale, nu a asigurat, conform prevederilor legale[[9]](#footnote-9), estimarea și aprobarea sursei de venit bugetar și/sau anexarea la proiectul bugetului local a argumentărilor de rigoare privind estimările efectuate la 2 surse de venit (conturile 113210 și 113230)[[10]](#footnote-10). Impozitul pe bunurile imobiliare încasat de la persoanele fizice (113240) a fost aprobat/planificat pe anul 2019 în sumă de 889.4 mii lei, încasat – în sumă de 731.4 mii lei, sau la nivel de 83% față de bugetul planificat.

Auditul a stabilit că, din totalul celor 23 611 bunuri imobiliare (terenuri – 16 046, clădiri – 7565) înregistrate în Registrul bunurilor imobile, doar 12 497 (terenuri – 5 772, clădiri – 6 725), sau 53,9%, au fost supuse evaluării în scopul impozitării de către ASP. În celelalte cazuri, baza impozabilă nu a fost determinată de către Primăria com. Băcioi, din lipsa comisiei de evaluare a bunurilor imobile neevaluate, generând astfel ratarea unor venituri semnificative din această sursă.

Primăria com. Băcioi a identificat cel puțin 50 de cazuri în care populația deține și utilizează bunuri imobiliare (construcții, case de locuit etc.) care nu au fost date în exploatare și, respectiv, contrar prevederilor art.278 din Codul fiscal, nu au fost supuse impozitării. AAPL Băcioi nu au întreprins măsuri pentru încasarea veniturilor cuvenite.

* *Valoarea impozitelor funciare (conturile 113110, 113120, 113130, 113140 și 113150)* a fost aprobată și precizată în sumă de 346,5 mii lei. Executarea de casă a constituit 405.6 mii lei, sau cu 59.1 mii lei mai mult comparativ cu planul precizat, ceea ce denotă prognozarea defectuoasă a acestor venituri.

Probele de audit denotă că AAPL ale comunei Băcioi nu dețin o informație exhaustivă privind fondul funciar al UAT, după modul de utilizare și a beneficiarilor terenurilor, ceea ce generează riscul de neimpozitare în măsură deplină a terenurilor pasibile impozitării.

AAPL nu au manifestat preocuparea suficientă la estimarea veridică și concludentă a veniturilor din proprietate. Impozitul funciar și impozitul pe bunurile imobiliare sunt impozite relativ stabile, a căror mărime depinde de plenitudinea informațiilor privind obiectele și subiectele impunerii.

Astfel, conform prevederilor art. 156 alin.(2) și art. 158 lit. b) din Codul fiscal, Serviciul de colectare a impozitelor și taxelor locale (SCITL) este obligat să țină evidența contribuabililor – persoane fizice (cetățeni) și gospodăriilor țărănești (de fermier), a obligațiunilor lor fiscale, inclusiv a restanțelor. Totodată, potrivit prevederilor regulamentare, evidența impozitului funciar și a impozitului pe bunurile imobiliare pentru fiecare contribuabil în parte se ține în Registrul de evidență a contribuabililor, dar poate fi asigurată și electronic, în modul stabilit de SFS. SCITL ține evidența contribuabililor și a obligațiilor fiscale ale acestora utilizând SIA „Cadastrul fiscal”. De menționat că, în conformitate cu prevederile art. 287 din Codul fiscal, SFS, în baza datelor prezentate de organele cadastrale, organizează ținerea cadastrului fiscal și monitoringul informației privind fiecare subiect și obiect al impunerii, stabilind forma și metodele de ținere a cadastrului fiscal, de eliberare a informației pe care o conține.

* Datele aferente calculării și achitării impozitelor și taxelor locale prezentate în extrasul SFS „Informația privind sumele calculate, stinse (achitate) și restante aferente clasificației veniturilor bugetare” (Forma CC10CV) și datele prezentate în „Raport privind executarea bugetului” (Forma 044) variază cu 2,19 mil. lei la sumele calculate[[11]](#footnote-11) și cu 1,4 mii lei la sumele achitate.

De asemenea, datele aferente contului 113240 „Impozitul pe bunuri imobiliare achitate de către persoanele fizice”, prezentat în extrasul SFS „Informația privind sumele calculate, stinse (achitate) și restante aferente clasificației veniturilor bugetare” (Forma CC10CV) și datele prezentate în Raportul „Informație cu privire la achitarea impozitelor pe bunuri imobiliare” (Forma CF-1) nu corespund cu **772,63 mii lei** la sumele calculate[[12]](#footnote-12) și cu **8,24 mii lei** la sumele achitate.

**4.2.** **Administrarea ineficientă a veniturilor de la taxele locale a lipsit bugetele UAT de venituri în mărimi semnificative. Astfel,**

cota de impozitare la *Taxa pentru unitățile comerciale și/sau de prestări servicii* a fost stabilită de către APL[[13]](#footnote-13) în funcție de activitățile desfășurate de către agenții economici conform Clasificatorului Activităților din Economia Moldovei, aprobat prin Legea nr.231 din 23.09.2010[[14]](#footnote-14).

Conform prevederilor art.293 alin.(5) din Codul fiscal, taxa pentru unitățile comerciale și/sau de prestări servicii se calculează din ziua indicată de către autoritatea administrației publice locale în autorizațiile/notificările/coordonările corespunzătoare, eliberate de către aceasta, și până în ziua în care termenul de valabilitate a autorizațiilor/ notificărilor/coordonărilor a expirat sau acestea au fost suspendate, anulate, retrase în modul stabilit de legislația în vigoare. Taxa pentru unitățile comerciale și/sau de prestări servicii de deservire socială are două aspecte: fiscal (ca rezultat al încasării căreia se formează veniturile bugetare) și regulator (implementarea politicilor de reglementare a activităților comerciale și de prestări servicii). Dacă în aspect fiscal există reglementări în legislația fiscală, atunci în aspect regulator, reglementările urmează a fi elaborate de AAPL, până la momentul actual acestea lipsind. Mărimea taxei pentru fiecare categorie de unitate comercială și/sau de prestări servicii de deservire socială s-a stabilit în lipsa unei fundamentări corespunzătoare, precum și a unei metodologii bazate pe: principiul de egalitate, criterii unice de evaluare a activității comerciale a agenților economici, veniturile realizate din această activitate, posibilitatea eschivării de la impozitare, necesitățile populației etc.

Unitățile comerciale care activează pe teritoriul localităților sau prestează servicii de deservire socială achită o anumită taxă în funcție de tipul de activitate pe care o desfășoară, în conformitate cu prevederile art. 290 lit.(e) din Codul fiscal. Potrivit prevederilor art.6 alin.(1) din Legea nr.231 din 23.09.2010, APL dispun de atribuții privind evidența notificărilor de funcționare pentru unitățile ce comercializează produse și servicii, precum și privind executarea controlului asupra respectării de către acestea a regulilor de comercializare.

Auditul denotă că APL Băcioi nu asigură o evidență completă a informațiilor cu privire la eliberarea notificărilor de funcționare pentru unitățile ce comercializează produse și servicii, și nici ținerea evidenței de comerț, acestea fiind înregistrate la Direcția generală comerț, alimentație publică și prestări servicii a mun. Chișinău, în baza de date privind înregistrarea notificărilor de funcționare pentru unitățile comerciale.[[15]](#footnote-15) Astfel, AAPL Băcioi nu dispune de o informație exhaustivă privind **numărul de unități comerciale** cu autorizații valabile, anulate, expirate.

Conform prevederilor Codului fiscal, încasarea și gestionarea veniturilor din această taxă se efectuează de către SFS în baza datelor prezentate de către primărie și dărilor de seamă fiscale prezentate de către contribuabili. Conlucrarea dintre SFS și Primăria Băcioi se limitează doar la informarea reciprocă: Primăria informează SFS despre numărul notificărilor valabile (nou eliberate, prelungite, anulate), iar SFS, la rândul său, informează Primăria privind volumul încasărilor din taxa pentru unitățile comerciale .

Deoarece datele pe care Primăria le prezintă SFS nu conțin informații cu privire la suma care urmează a fi achitată de către fiecare agent economic în parte, există riscul că agentul economic nu va estima corect și/sau nu va achita complet suma necesară, ceea ce va determina neacumularea veniturilor respective în bugetul local. La acordarea și prelungirea notificărilor, Primăria, motivând prin lipsa de competențe, nu verifică plenitudinea declarării și achitării taxei, chiar dacă anual recepționează doar circa 96 de notificări. Ca urmare, se relevă un sistem ineficient de administrare a acestei taxe, ceea ce duce, în final, la neacumularea veniturilor respective în bugetul local.

 **4.3.** **Stabilirea și achitarea de către agentul economic a redevenței la nivelul uzurii anuale a infrastructurii tehnico-edilitare aferente serviciului public de alimentare cu apă și de canalizare și transferul redevenței în Fondul de dezvoltare.**

Metodologia de determinare, aprobare și aplicare a tarifelor pentru serviciul public de alimentare cu apă, de canalizare și epurare a apelor uzate[[16]](#footnote-16), aprobată de **ANRE,** în vigoare din 21.02.2020, s-a bazat pe explicațiile oferite de Ministerul Finanțelor, conform cărora „*obiectele infrastructurii tehnico-edilitare nu corespund criteriilor de recunoaștere ca imobilizări corporale, așadar, activele primite în gestiune delegată se reflectă, de către operator, în conturile extrabilanțiere la valoarea convenită de părți în contractul de delegare. Pentru dreptul de folosință a obiectivelor de infrastructură tehnico-edilitară operatorii vor plăti* ***redevență.*** Astfel, potrivit prevederilor pct.37 din Metodologie, la determinarea tarifelor nu se includ: *valorile mijloacelor fixe care sunt parte componentă a infrastructurii tehnico-edilitare a unităților administrativ-teritoriale, fiind bunuri de interes și folosință publică, și aparțin, prin natura lor sau potrivit* *Legii nr.303/2013* *privind serviciul public de alimentare cu apă și de canalizare, domeniului public al unităților administrativ-teritoriale și sunt supuse regimului juridic al proprietății publice în conformitate cu* *Legea nr.29/2018* *privind delimitarea proprietății publice; mijloacele fixe și imobilizările necorporale finanțate din donații, procurate din contul subvențiilor și alocațiilor acordate de către autoritățile administrației publice centrale și locale, transmise operatorului cu titlu gratuit sau în deservire tehnică (în cazul gestiunii delegate).*

Totodată, în contractul de delegare a gestiunii serviciului public de alimentare cu apă și de canalizare AAPL Băcioi nu au inclus prevederi privind achitarea de către ÎM „Băcioi Comservice” a redevenței. De menționat că, potrivit cadrului legal, redevența poate fi vărsată în Fondul de dezvoltare destinat pentru înlocuirea infrastructurii tehnico-edilitare aferente serviciului public de alimentare cu apă și de canalizare. Ca urmare, apare situația în care, la ieșirea din uz a bunurilor, ÎM nu va avea resurse pentru reconstrucția bunurilor primite în gestiune (în principal, a rețelelor de aprovizionare cu apă și de canalizare), povara respectivă urmând a fi iarăși asumată de către bugetul local sau de stat.

## **OBIECTIVUL II: AAPL ale comunei Băcioi au justificat angajarea și gestiunea cheltuielilor potrivit cadrului regulator?**

*Managementul cheltuielilor bugetare și al achizițiilor publice din cadrul AAPL Băcioi este unul necorespunzător și necesită îmbunătățiri esențiale.*

**4.4.** Activitatea de planificare a transferurilor și de executare a cheltuielilor aferente lor a fost una defectuoasă. Pentru anul 2019, pentru Primăria com. Băcioi transferurile curente cu destinație specială între bugetul de stat și bugetele locale de nivelul I pentru învățământul preșcolar (educația timpurie) au fost precizate în sumă de 10,13 mil. lei, din care 2,68 mil. lei nu- au fost utilizate.

Similar, pentru anul 2019, transferurile capitale cu destinație specială din bugetul mun. Chișinău au fost precizate în sumă de 5000,0 mii lei pentru reparația grădiniței nr. 140, nefiind utilizate transferuri în sumă de 688,0 mii lei (în anul 2018 suma transferurilor neutilizate pentru reparația grădiniței nr. 140 constituia 1176,3 mii lei).

**4.5. Statele de personal**

Contrar prevederilor art. 14 alin. (2) lit. l) și lit.z) din Legea nr. 436 din 28.12.2006 privind administrația publică locală, statele de personal ale serviciilor din subordinea Primăriei com. Băcioi pentru anul 2019, în număr de 187,75 de unități[[17]](#footnote-17), nu au fost aprobate de Cancelaria de Stat (situație similară cu anii precedenți).

**4.6. La alimentația copiilor în grădinițe,** APL Băcioi nu a aplicat corect prevederile cadrului normativ, prin care au fost stabilite limitele minime ale normelor financiare de cheltuieli, și a admis în anul 2019 neexecutarea cheltuielilor pentru alimentația copiilor în sumă totală de 162,4 mii lei, fapt ce a determinat supraîncasarea din contul surselor proprii/plății părinților a sumei de 101,0 mii lei.

4.6. Neimplementarea sistemului de management financiar și control în cadrul AAPL Băcioi a influențat conformitatea desfășurării procedurilor de achiziții publice.

 **Organizarea procesului de achiziții publice**

Grupul de lucru pentru achiziții în anul 2019 a fost constituit prin Dispoziția nr. 02/1-7/6 din 18.01.2019, în componență de șapte persoane, președintele grupului fiind ex-Primarul comunei Băcioi.

 **Planificarea achizițiilor publice**

 Planul de achiziție pentru anul 2019 a fost publicat la 05.01.2019, care trebuia să conțină repartizarea tuturor resurselor bugetare alocate pentru achiziții.

Conform bugetului aprobat, valoarea achizițiilor ce trebuiau efectuate de către Primăria comunei Băcioi constituia 10094,3 mii lei (ulterior, conform bugetului precizat, trebuia să constituie 16791,4 mii lei). Conform planului de achiziție pentru anul 2019, Primăria a planificat doar 6600,0 mii lei**.**

 **Tabelul nr.2**

|  |  |  |  |
| --- | --- | --- | --- |
| **Nr.** | **Procedura de achiziție** | **Nr. procedurilor de achiziție** | **Valoarea (mii lei)** |
| **1.** | Cerere a ofertelor de prețuri | 3 | 1600,00 |
| **2.** | Achiziție de valoare mică | 3 | 1700,00 |
| **3.** | Cererea ofertelor de prețuri + contracte de mică valoare | 2 | 3300,00 |
| **TOTAL** |  | **8** | **6600,00** |

 Astfel, planul de achiziții nu a inclus 10191,4 mii lei, ca urmare nefiind respectate prevederile pct. 13 din Regulamentul cu privire la modul de planificare a contractelor de achiziții publice, aprobat prin HG nr.1419/2016.

 În planul de achiziții lipsesc codurile CPV conform HG menționate (pct. 11 și Anexa nr.1). De asemenea, contrar prevederilor pct. 17, AAPL Băcioi nu a publicat anunțul de intenție în Buletinul achizițiilor publice, iar contrar pct. 18, autoritatea nu a publicat pe pagina sa web planul anual de achiziții.

 **Realizarea procedurilor de achiziție publică**

 Conform dărilor de seamă, pe parcursul anului 2019 Primăria comunei Băcioi a încheiat 112 contracte de valoare mică și un contract prin COP însumând cumulativ 12477,14 mii lei.

Tabelul nr.3

|  |  |  |  |  |  |
| --- | --- | --- | --- | --- | --- |
| **Nr.** | **Procedura de achiziție** | **Nr. procedurilor de achiziție** | **Valoarea mărfurilor conform contractelor (mii lei)** | **Suma achitată (mii lei)** | **Nivelul executării (%)** |
| **1** | Cerere a ofertelor de prețuri | 1 | 669,89 | 669,89 | 100,00 |
| **2** | Achiziție de valoare mică | 112 | 11807,25 | 11000,20 | 93,16 |
| **TOTAL** |  | **113** | **12477,14** | **11670,09** | **93,75** |

Contrar prevederilor art. 57 alin. (6) din Legea 131/2015, grupul de lucru nu a respectat termenul de depunere a ofertelor (12 zile) de la data publicării anunțului de participare aferent COP-ului (01.08.2019) privind achiziția lucrărilor de forare a sondei arteziene din s. Băcioi cu valoarea estimată de 1001,5 mii lei, ofertele fiind deschise la 09.08.2019. Astfel, au fost prezentate 3 oferte depuse de: SRL SC „Gama-Vilo Service” – 558,24 mii lei, SRL „Cribo-foraj” – 786,5 mii lei, SRL „Aquabur-S” – 584,83 mii lei (fără TVA). Contractul a fost încheiat cu agentul economic care a propus cea mai mică ofertă, la 16.08.2019.

AAPL Băcioi nu a perceput garanția de bună execuție a contractului, deși documentația standard pentru realizarea achizițiilor publice de lucrări stabilește valoarea de 5% din prețul contractului adjudecat.

Contrar prevederilor art.76 din Legea 131/2015, Primăria comunei Băcioi a admis divizarea achiziției lucrărilor de construcție a trotuarelor, încheind astfel 4 contracte cu 4 operatori economici, în valoare de 879,91 mii lei. Același lucru se atestă și la lucrările de reparație a drumurilor, fiind încheiate 4 contracte cu 2 operatori economici, în valoare de 910,47 mii lei.

## **OBIECTIVUL III: AAPL ale comunei Băcioi au înregistrat, au administrat și au gestionat în modul corespunzător patrimoniul public?**

*AAPL nu au asigurat înregistrarea conformă, în Registrul bunurilor imobile, a drepturilor patrimoniale asupra terenurilor proprietate publică locală, ceea ce a determinat o evidență neconformă a patrimoniului local folosit de persoane terțe, respectiv, ratarea veniturilor în buget.*

**4.7. AAPL Băcioi nu au asigurat înregistrarea conformă, în Registrul bunurilor imobile, a drepturilor patrimoniale asupra terenurilor proprietate publică locală.**

Sistemul de management al gestionării patrimoniului public al AAPL Băcioi nu a fost conformat prevederilor legale, fiind afectat de un șir de deficiențe și lacune, care se exprimă prin: lipsa unei evidențe corespunzătoare a patrimoniului public și a raportării veridice a situațiilor patrimoniale; neasigurarea înregistrării integrale la organul cadastral a dreptului de proprietate. Toate acestea sunt cauzate de inexistența în cadrul AAPL a unei politici exhaustive de reglementare a modului de gestionare a patrimoniului public local, care, în consecință, lipsește bugetul UAT de venituri pasibile încasării, necesare pentru asigurarea îndeplinirii obligațiilor funcționale.

Potrivit cadrului normativ în vigoare[[18]](#footnote-18), proprietarii de bunuri imobile și alți titulari de drepturi patrimoniale urmează să înregistreze bunurile imobile și drepturile asupra lor la organul cadastral teritorial în a cărui rază de activitate se află bunul imobil.

Analiza datelor din RBI denotă că, din totalul de 1306.25 ha terenuri proprietate publică locală, sunt înregistrate doar 843.08 ha, sau 64.54 %, dintre care doar 732.69 ha (sau 56 %) au fost supuse evaluării de către oficiul cadastral. O analiză mai detaliată se prezintă în **Tabelul nr.4**.

|  |
| --- |
| **Tabelul nr. 4: Analiza modului de înregistrare și evaluare a terenurilor UAT Băcioi** |
| **Tipul terenului după forma de proprietate** | **Suprafața terenurilor conform DSF (ha)** | **Suprafața terenurilor înregistrate în RBI (ha)** | **Nivelul înregistrării (%)** | **Suprafața terenurilor evaluate de către OCT (ha)** | **Nivelul evaluării (%)** |
| **1** | **2** | **3** | **4=3/2\*100** | **5** | **6=5/2\*100** |
| Proprietate publică a statului | 768.84 | 351.88 | 45.77 | 3.01 | 0.39 |
| Proprietate publică a UAT | 1,306.25 | 843.08 | 64.54 | 732.69 | 56.09 |
| Proprietate privată | 4,391.13 | 4,356.88 | 99.22 | 688.60 | 15.68 |
| **Total** | **6,466.22** | **5,551.83** | **209.53** | **1,424.30** |  |
| *Sursa: Darea de seamă funciară (DSF), informațiile sintetice din Registrul bunurilor imobile (RBI)* |

 De menționat că, potrivit explicației persoanei responsabile în domeniu, Primăria com. Băcioi nu deține informații privind evidența bunurilor imobile neevaluate și neînregistrate cu drept de proprietate la Oficiul Cadastral și, pe parcursul anului 2019, pentru aceste obiecte nu a fost efectuată evaluarea estimată în scopul impozitării lor, generând astfel ratarea veniturilor din această sursă.

Misiunea de audit denotă că datele reflectate în darea de seamă funciară privind suprafața terenurilor după categorii de proprietari, nu sunt credibile deoarece din 01.01.2017 nu au fost actualizate. Totodată, s-a stabilit că, în perioada menționată, a avut loc vânzarea terenurilor proprietate a AAPL cu suprafața totală de 1,32 ha (0,39 ha pentru construcții; 0,93 ha terenuri agricole).

**4.8.** Potrivit art. 101 alin.(1) din Legea nr. 1308-XIII din 25.07.1997 privind prețul normativ și modul de vânzare-cumpărare a pământului, în cazul în care proprietarii obiectivelor privatizate și subiecții de antreprenoriat privat nu au procurat sau nu au arendat terenurile aferente acestora, de la aceștia se va încasa anual plata pentru folosirea terenului, stabilită în mod unilateral de consiliile locale, nu mai mică decât plata anuală pentru arendă și nu mai mare de 10% din prețul normativ al pământului.

Contrar celor relatate, auditul a constatat că Primăria com. Băcioi nu a întreprins măsurile corespunzătoare în vederea planificării și încasării plăților pasibile de la folosirea terenurilor proprietate publică a UAT. Astfel, pentru terenurile proprietate publică aferente obiectivelor privatizate sau întreprinderilor și obiectivelor private, cu suprafața totală de 20,75 ha,Consiliul local nu a stabilit, prin deciziile sale, mărimea plății pentru folosirea acestora. Astfel, potrivit estimărilor auditului, suma veniturilor ratate de la folosirea terenurilor proprietate a AAPL menționate constituie de la circa 249,47 mii lei (2%) până la circa 1247,35 mii lei (10%)[[19]](#footnote-19).

Totodată, auditul denotă situația când, pentru terenurile proprietate publică aferente fântânilor arteziene de pe teritoriul com. Bacioi[[20]](#footnote-20), nedelimitate și neînregistrate la oficiul Cadastral, Consiliul local nu a stabilit mărimea plății pentru folosirea acestora. Pentru fântânile arteziene, indiferent de scopul utilizării lor, deținătorii sau administratorii acestora sunt obligați să amenajeze o zonă de protecție. Astfel, auditul denotă darea în arendă a unei fântâni arteziene de către CL, pentru folosință unui agent economic[[21]](#footnote-21), fără a da în arendă și terenul aferent.

**4.9.** Analizând modul de îndeplinire a prevederilor contractelor de arendă a terenurilor pentru anul 2019, misiunea de audit a stabilit suspiciune de falsificare a termenului de arendă (din 15 în 115 ani) la contractul de arendă funciară nr.409 din 02.12.2002, încheiat în baza deciziei CL nr.3/13 din 18.05.2002 între Primăria com. Băcioi și SRL „Agrobrio”, cu privire la darea în arendă a terenului proprietate a AAPL cu nr. cadastral 5511305.999 suprafața de 4,6 ha. Totodată, ținem să menționăm că terenul a fost înregistrat în RBI la data de 07.02.2003 pe un termen de 115 ani, prin ce au fost încălcate prevederile Codului civil (art.12/91) și Legea nr.198/2003 cu privire la arenda în agricultură care permitea încheierea contractelor de arendă pe un termen de până la 99 de ani.

# V. CONCLUZIA GENERALĂ

Misiunea de audit a identificat unele neconformități în gestionarea resurselor financiare publice și a patrimoniului public de către AAPL ale comunei Băcioi. Lipsa sistemului de control intern managerial la nivel de primărie, colaborarea insuficientă cu structurile SFS și ale ASP, precum și aplicarea incorectă a prevederilor normative au determinat carențe în estimarea și planificarea oportună/corectă a veniturilor și cheltuielilor bugetare, înregistrarea și administrarea corectă a patrimoniului, efectuarea cheltuielilor și aplicarea procedurilor.

# **VI. RECOMANDĂRI**

**Primarului și Consiliului local al comunei Băcioi:**

1. *eliminarea neconformităților indicate în prezentul Raport de audit;*
2. *implementarea CIM privind elaborarea, aprobarea și monitorizarea proceselor operaționale ce țin de elaborarea și fundamentarea prognozei bugetare pe toate tipurile de venituri și cheltuieli, cu indicarea corespunzătoare a responsabilităților;*
3. *stabilirea, calcularea și încasarea, conform prevederilor legale, a plății pentru folosirea terenurilor proprietate publică aferente întreprinderilor și obiectivelor private;*
4. *identificarea tuturor bunurilor imobile (inclusiv a terenurilor și construcțiilor nefinisate), neevaluate în scopuri fiscale, cu informarea SFS și ASP, pentru evaluarea acestora, inclusiv a celor transmise în arendă/locațiune/folosință/gestiune economică, cu asigurarea înregistrării conforme a contractelor respective;*
5. *stabilirea redevenței la nivelul uzurii anuale a infrastructurii tehnico-edilitare aferente serviciului public de alimentare cu apă și de canalizare și transferul redevenței în Fondul de dezvoltare;*
6. *inventarierea, evaluarea, delimitarea drepturilor de proprietate conform domeniului și contabilizarea conformă a patrimoniului public local, inclusiv a celui transmis în gestiunea entităților fondate;*
7. *instituirea unor proceduri de control intern care să asigure realizarea conformă a procesului de planificare a veniturilor și de raportare a cheltuielilor bugetare;*
8. *aprobarea unui plan pe termen mediu privind asigurarea efectuării acțiunilor necesare pentru înregistrarea în Registrul bunurilor imobile a drepturilor asupra bunurilor imobiliare (inclusiv a terenurilor);*
9. *implementarea procedurilor de control intern, care vor asigura economicitatea, eficiența, transparența, legalitatea și regularitatea în procesul achizițiilor publice, inclusiv la: planificarea achizițiilor (planuri anuale/trimestriale), achizițiile publice de valoare mică, raportarea achizițiilor, monitorizarea îndeplinirii prevederilor contractuale etc.*

# **VII. SEMNĂTURILE ECHIPEI DE AUDIT**

**Șeful echipei de audit,**

***Igor Călugăreanu,***

*Auditor public superior*

***Sergiu Mîță,***

*Auditor public*

***Responsabil de monitorizarea și***

***asigurarea calității auditului:***

Șeful Direcției generale de audit V**,**

**Sergiu ȘTIRBU**

# **Anexa nr.1**

**Lista actelor normative care au servit drept surse ale criteriilor de audit**

* Legea privind administrația publică locală nr.436-XVI din 28.12.2006;
* Legea privind finanțele publice locale nr.397-XV din 16.10.2003;
* Legea contabilității nr.113-XVI din 2007;
* Legea privind organizarea și funcționarea Curții de Conturi a Republicii Moldova nr.260 din 07.12.2017;
* Legea nr.229 din 23.09.2010 privind controlul financiar public intern;
* Legea nr.1056-XIV din 16 iunie 2000 pentru punerea în aplicare a Titlului VI al Codului fiscal;
* Codul fiscal nr.1163-XIII din 24.04.1997;
* Legea nr.270 din 23.11.2018 cu privire la sistemul unitar de salarizare în sectorul bugetar;
* Legea asistenței sociale nr.547-XV din 25.12.2003;
* Legea nr.121-XV din 03.05.2001 cu privire la protecția socială suplimentară a unor categorii de populație;
* Legea nr.190-XV din 08.05.2003 cu privire la veterani;
* Legea nr.131 din 03.07.2015 privind achizițiile publice;
* Legea nr.489-XIV din 08.07.1999 privind sistemul public de asigurări sociale;
* Legea bugetului asigurărilor sociale de stat pe anul 2018 nr.281 din 15.12.2017;
* Hotărârea Guvernului nr.1335 din 10.10.2002 „Despre aprobarea Regulamentului cu privire la evaluarea condițiilor de muncă la locurile de muncă și modul de aplicare a listelor ramurale de lucrări pentru care pot fi stabilite sporuri de compensare pentru munca prestată în condiții nefavorabile”;
* Hotărârea Guvernului nr.152 din 19.02.2004 „Cu privire la cuantumul sporului de compensare pentru munca prestată în condiții nefavorabile”;
* Hotărârea Guvernului nr.836 din 03.09.2010 „Cu privire la acordarea indemnizațiilor unice pentru construcția sau procurarea spațiului locativ sau restaurarea caselor”;
* Ordinul ministrului Finanțelor nr.209 din 24.12.2015 „Cu privire la aprobarea Setului metodologic privind elaborarea, aprobarea și modificarea bugetului”;
* Ordinul comun al Ministerului Educației, Culturii și Cercetării și Ministerului Finanțelor nr.13/06 din 11.01.2019 „Cu privire la normele financiare pentru alimentarea copiilor/elevilor din instituțiile de învățământ”;
* Ordinul ministrului Culturii nr.199 din 05.10.2015 „Cu privire la aprobarea Regulamentului de activitate a formațiunilor artistice de amatori din Republica Moldova”;
* Ordinul ministrului Muncii, Protecției Sociale și Familiei nr.22 din 03.03.2014 „Cu privire la aprobarea Clasificatorului ocupațiilor din Republica Moldova (CORM 006-14)”.

# **Anexa nr.2**

**Sfera și abordarea auditului**

**Mandatul legal și scopul auditului**

Misiunea de audit a fost desfășurată în temeiul prevederilor art.3 alin.(1), art.5 alin.(1) lit.a) și art.31 alin.(1) lit.b) din Legea nr.260 din 07.12.2017[[22]](#footnote-22) și conform Programului activității de audit a Curții de Conturi pe anul 2020[[23]](#footnote-23), cu scopul oferirii unei asigurări rezonabile asupra conformității procesului bugetar și gestionării patrimoniului public la AAPL ale comunei Băcioi pentru anul 2019. În contextul realizării scopului misiunii de audit, au fost determinate următoarele obiective specifice:

Obiectivul I: *AAPL ale comunei Băcioi au identificat, au evaluat și au colectat veniturile bugetare în conformitate cu cadrul legal și cel regulator aferente?*

Obiectivul II: *AAPL ale comunei Băcioi au justificat angajarea și gestiunea cheltuielilor potrivit cadrului regulator?*

Obiectivul III: *AAPL ale comunei Băcioi au înregistrat, au administrat și au gestionat în modul corespunzător patrimoniul public?*

**Abordarea auditului**

Activitățile de audit au fost realizate în conformitate cu Standardele Internaționale de Audit aplicate de CCRM[[24]](#footnote-24). Abordarea de audit s-a bazat pe identificarea și evaluarea riscurilor de neconformitate din cadrul proceselor operaționale ale Primăriei comunei Băcioi, prin utilizarea preponderentă a testărilor directe de fond.

Metodologia de audit a constat din acțiuni de colectare a probelor de audit din cadrul Primăriei comunei Băcioi atât de la distanță, cât și la fața locului. Auditul la distanță a fost condiționat de restricțiile impuse de situația de urgență epidemiologică stabilită.

Tehnicile și procedurile de audit s-au bazat pe: a) examinarea rapoartelor financiare, documentelor primare și extraselor din înregistrările în sistemele informaționale ale entității, b) intervievarea persoanelor responsabile de domeniile auditate, c) calcularea și compararea informațiilor prezentate.

Drept surse de criterii pentru evaluarea în mod consecvent și rezonabil a gestionării resurselor financiare și a patrimoniului public ale UAT Băcioi au fost utilizate actele legislative și normative aferente tematicii misiunii de audit specificate în **Anexa nr.1** la prezentul Raport de audit.

# **Anexa nr.3**

**Analiza implementării recomandărilor anterioare ale Curții de Conturi**

**(Hotărârea Curții de Conturi nr.30 din 26.07.2016)**

|  |  |  |  |
| --- | --- | --- | --- |
| **Nr. d/o** | **Recomandarea** | **Măsurile întreprinse** | **Statutul implementării rec.** |
| **realizat** | **parțial realizat** | **nerealizat** |
| 1 | **Recomandarea 4.** să întreprindă măsurile de rigoare privind înregistrarea integrală a drepturilor patrimoniale ale UAT asupra bunurilor imobile proprietate publică | Permanent prin Deciziile Consiliului com. Băcioi se întreprind măsuri de înregistrare a drepturilor patrimoniale ale UAT com. Băcioi asupra bunurilor imobile proprietate publică |  | X |  |
| 2 | **Recomandarea 5.** să se conformeze cadrului legislativ-normativ privind inventarierea integrală a patrimoniului public și realizarea rezultatelor acesteia | În baza Dispozițiilor Primarului com. Băcioi nr. 02/1-7/14 din 06.02.2020 și nr. 02/1-7/15 din 06.02.2020, Deciziei Consiliului com. Băcioi nr. 5/15 din 22.02.2020, s-au întocmit:- Actul de inventariere nr.1 a bunurilor imobile proprietate public a UAT Băcioi aflate în administrarea APL Băcioi gestiunea Primăriei com. Băcioi conform situației la 30.06.2020;- Actul de inventariere nr.2 a bunurilor imobile proprietate publică a UAT Băcioi aflate în administrarea APL Băcioi gestiunea Primăriei com. Băcioi conform situației la 30.06.2020;- Lista nr.1 bunurilor imobile proprietate publică a UAT com. Băcioi;Lista nr.2 bunurilor imobile proprietate publică a UAT com. Băcioi.Materialele în cauză s-au transmis prin Actul de predare-primire din 30.06.2020 la Agenția Servicii Publice pentru generalizare și evidență |  | X |  |
| 3 | **Recomandarea 6.** să demareze delimitarea terenurilor proprietate publică a unităților administrativ-teritoriale conform prevederilor cadrului legislativ din domeniu | Potrivit prevederilor Hotărârii Guvernului Republicii Moldova nr. 63 din 11.02.2019 pentru aprobarea Regulamentului privind modul de delimitare a bunurilor imobile proprietate publică, s-a emis Dispoziția Primarului com. Băcioi nr. 02/1-7/108 din 26.12.2019 cu privire la desemnarea reprezentanților în comisia de delimitare și nr. 02/1-7/109 din 26.12.2019 cu privire la inventarierea bunurilor imobile; a demarat delimitarea terenurilor proprietate publică a unității administrativ-teritoriale com. Băcioi | X |  |  |
| 4 | **Recomandarea 7**. să asigure ținerea regulamentară a documentației cadastrale și prezentarea registrului cadastral al terenurilor autentic și în termenul stabilit | Permanent se efectuează înscrieri în Registrul cadastral al deținătorilor de terenuri din com. Băcioi, privind tranzacțiile de la o persoană la alta, precum și a terenurilor proprietate APL |  | X |  |
| 5 | **Recomandarea 14.1**. să implementeze un sistem de control intern eficient, care să asigure respectarea cadrului regulator existent în domeniul administrării și gestionării patrimoniului public local, inclusiv a fondului funciar, conform prevederilor legislației în vigoare, cu luarea măsurilor de rigoare în vederea înlăturării iregularităților constatate de audit | Se întreprind măsuri privind implementarea unui sistem de control intern eficient, care să asigure respectarea cadrului regulator existent în domeniul administrării și gestionării patrimoniului public local, inclusiv a fondului funciar |  |  | X |
| 6 | **Recomandarea 14.2**. să întreprindă măsurile de rigoare cu privire la demararea/finalizarea lucrărilor de delimitare a terenurilor proprietate publică locală | În baza procesului de inventariere a bunurilor imobile proprietate publică a UAT Băcioi aflate în administrarea APL Băcioi, ce a fost transmis prin Actul de predare-primire din 30.06.2020 la Agenția Servicii Publice pentru generalizare, vor fi demarate lucrările de delimitare a terenurilor proprietate publică locală prin organizarea licitațiilor publice |  | X |  |
| 7 | **Recomandarea 15**. să întreprindă măsuri de rigoare pentru redresarea situației financiare/patrimoniale a ÎM și încetățenirea managementului orientat spre eficientizarea gestionării patrimoniului public, în scopul satisfacerii populației cu servicii de calitate | Se întreprind măsuri pentru redresarea situației financiare/patrimoniale a ÎM și încetățenirea managementului orientat spre eficientizarea gestionării patrimoniului public, în scopul satisfacerii populației cu servicii de calitate. |  |  | X |
| 8 | **Recomandarea 16**. să înlăture deficiențele constatate de audit și să întreprindă măsuri, conform cadrului legal existent privind încasarea plăților diminuate din vânzarea terenurilor | S-au înlăturat deficiențele constatate de audit privind încasarea plăților din vânzarea terenurilor APL |  | X |  |
| 9 | **Recomandarea 19**. să asigure respectarea cadrului legal-normativ în vigoare privind modul de evidență a patrimoniului, contabilizarea conformă a operațiunilor economice legate de acesta, în scopul raportării veridice a situațiilor financiate și patrimoniale | Se întreprind măsuri privind evidența patrimoniului, contabilizarea conformă a operațiunilor economice legate de acesta, în scopul raportării veridice a situațiilor financiare și patrimoniale |  |  | X |
| 10 | **Cerința 2.1**. se cere asigurarea implementării recomandărilor auditului indicate în Raportul de audit, cu determinarea acțiunilor concrete în vederea înlăturării deficiențelor stabilite | În baza Raportului de audit, s-au întreprins măsuri de înlăturare a deficiențelor stabilite, cu implementarea recomandărilor |  | X |  |
| **TOTAL** | **1** | **6** | **3** |

|  |
| --- |
| **Anexa nr. 4** |
| **Analiza bilanțului contabil al com. Băcioi pentru perioada 2018-2019** |



# **Anexa nr.5**

**Analiza executării Bugetului com. Băcioi pentru anul 2019**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Denumirea indicatorului** | **ECO**  | **Aprobat inițial pe an (mii MDL)** | **Plan precizat pe an (mii MDL)** | **Executat în perioada de gestiune (mii MDL)** | **Venituri / cheltuieli efective (mii MDL)** | **Total Creanțe (mii MDL)** | **Total Datorii (mii MDL)** | **Nivelul executării (%)** |
|
| **1** | **2** | **3** | **4** | **5** | **6** | **7** | **8** | **9=5/4** |
| **I. VENITURI, TOTAL** |   | **20.180,20** | **27.246,00** | **27.000,50** | **27.191,80** | **50,80** | **0,10** | 99,10 |
| Impozit pe venitul reținut din salariu | 111110 | 3.734,00 | 3.734,00 | 6.191,50 | 6.191,50 |   |   | 165,81 |
| Impozitul pe venitul persoanelor fizice spre plată/achitat  | 111121 |   |   | 435,20 | 435,20 |   |   |   |
| Impozit pe venitul persoanelor fizice ce desfășoară activități independente în domeniul comerțului | 111124 |   |   | 3,00 | 3,00 |   |   |   |
| Impozit pe venitul persoanelor fizice in domeniul transportului rutier de persoane in regim de taxi | 111125 |   |   | 182,60 | 182,60 |   |   |   |
| Impozit pe venitul aferent operațiunilor de predare în posesie și/sau folosință a proprietății imobiliare | 111130 |   |   | 0,50 | 0,50 |   |   |   |
| Impozitul funciar pe terenurile cu destinație agricolă cu excepția gospodăriilor țărănești (de fermier) | 113110 | 167,30 | 167,30 | 288,20 | 288,20 |   |   | 172,27 |
| Impozitul funciar pe terenurile cu destinație agricolă de la gospodăriile țărănești (de fermier) | 113120 | 112,40 | 112,40 | 49,00 | 49,00 |   |   | 43,59 |
| Impozitul funciar pe terenurile cu altă destinație decît cea agricolă | 113130 | 2,30 | 2,30 | 27,60 | 27,60 |   |   | 1.200,00 |
| Impozitul funciar încasat de la persoane fizice | 113140 | 62,40 | 62,40 | 40,30 | 40,30 |   |   | 64,58 |
| Impozitul funciar pe pasuni si fînete | 113150 | 2,10 | 2,10 | 0,50 | 0,50 |   |   | 23,81 |
| Impozitul pe bunurile imobiliare ale persoanelor juridice | 113210 | 9,20 | 9,20 | 33,10 | 33,10 |   |   | 359,78 |
| Impozitul pe bunurile imobiliare ale persoanelor fizice | 113220 |   |   |   |   |   |   |   |
| Impozitul pe bunurile imobiliare achitat de către persoanele juridice și fizice înregistrate în calitate de întreprinzător din valoarea estimată (de p | 113230 | 162,10 | 162,10 | 248,50 | 248,50 |   |   | 153,30 |
| Impozitul pe bunurile imobiliare achitat de către persoanele fizice – cetățeni din valoarea estimată (de piață) a bunurilor imobiliare | 113240 | 889,40 | 889,40 | 731,40 | 731,40 |   |   | 82,24 |
| Impozit privat încasat în bugetul local de nivelul I | 113313 |   |   | 0,70 | 0,70 |   |   |   |
| Taxa pentru amenajarea teritoriului | 114412 | 100,00 | 100,00 | 138,80 | 138,80 |   |   | 138,80 |
| Taxa pentru prestarea serviciilor de transport auto de călători pe teritoriul municipiilor, orașelor și satelor (comunelor) | 114413 | 120,00 | 120,00 | 160,20 | 160,20 |   |   | 133,50 |
| Taxa pentru parcare | 114416 |   |   | -4,60 | -4,60 |   |   |   |
| Taxa pentru unitățile comerciale și/sau de prestări servicii | 114418 | 500,00 | 500,00 | 619,10 | 619,10 |   |   | 123,82 |
| Taxa pentru cazare | 114421 | 150,00 | 150,00 | 164,40 | 164,40 |   |   | 109,60 |
| Taxa pentru patenta de întreprinzinzător | 114522 |   |   | 0,50 | 0,50 |   |   |   |
| Taxa pentru apă | 114611 | 10,00 | 10,00 | 4,30 | 4,30 |   |   | 43,00 |
| Defalcari de la profitul net al intreprinderilor de stat (municipale) in bugetul local de nivelul 1 | 141233 |   |   | 1,90 | 1,90 |   |   |   |
| Arenda terenurilor cu destinație agricolă încasată în bugetul local de nivelul I | 141522 | 27,40 | 27,40 | 16,50 | 16,50 |   |   | 60,22 |
| Arenda terenurilor cu altă destinație decît cea agricolă încasată în bugetul local de nivelul I | 141533 | 2,30 | 2,30 | 2,30 | 2,30 |   |   | 100,00 |
| Plata pentru certificatele de urbanism și autorizările de construire sau desființare încasată în bugetul local de nivelul I  | 142215 | 5,00 | 5,00 | 6,80 | 6,80 |   |   | 136,00 |
| Încasări de la prestarea serviciilor cu plată  | 142310 | 657,40 | 657,40 | 513,30 | 527,00 | 50,80 | 0,10 | 78,08 |
| Plata pentru locatiunea bunurilor patrimoniului public | 142320 | 30,00 | 30,00 | 15,90 | 15,90 |   |   | 53,00 |
| Amenzi și sancțiuni contravenționale încasată în bugetul local de nivelul 1 | 143130 | 6,00 | 6,00 | 5,00 | 5,00 |   |   | 83,33 |
| Venituri din realizarea activelor de către instituții | 149100 |   |   |   | 58,20 |   |   |   |
| Venituri de la active intrate cu titlu gratuit | 149200 |   |   |   | 93,60 |   |   |   |
| Alte venituri ale instituțiilor bugetare | 149900 |   |   |   | 25,80 |   |   |   |
| Transferuri curente primite cu destinație specială între bugetul de stat și bugetele locale de nivelul I pentru învățământul preșcolar, primar, secundar | 191211 | 10.052,30 | 10.129,70 | 7.448,60 | 7.448,60 |   |   | 73,53 |
| Transferuri curente primite cu destinație specială între bugetul de stat și bugetele locale de nivelul I pentru infrastructura drumurilor | 191216 | 1.300,30 | 1.300,30 | 1.300,30 | 1.300,30 |   |   | 100,00 |
| Transferuri curente primite cu destinație generală între bugetul de stat și bugetele locale de nivelul I | 191231 | 1.407,60 | 1.407,60 | 1.407,60 | 1.407,60 |   |   | 100,00 |
| Alte transferuri curente primite cu destinație generală intre bugetul de stat si bugetele locale de nivelul 1 | 191239 | 670,70 | 670,70 | 670,70 | 670,70 |   |   | 100,00 |
| Transferuri curente primite cu destinație generală din fondul de compensare între bugetul de stat și bugetele locale de nivelul I  | 193111 |   | 1.988,40 | 1.984,80 | 1.984,80 |   |   | 99,82 |
| Transferuri curente primite cu destinatie speciala între bugetele locale de nivelul 2 si bugetele locale de nivelul 1 între unități administrativ-teri | 193120 |   | 5.000,00 | 4.312,00 | 4.312,00 |   |   | 86,24 |
| **II+III CHELTUIELI SI ACTIVE NEFINANCIARE** |   | **20.180,20** | **30.854,10** | **24.827,30** | **20.445,20** | **27,90** | **64,70** | 80,47 |
| **II. CHELTUIELI, TOTAL** |   | **17.149,70** | **20.969,30** | **16.728,80** | **20.445,20** | **1,30** | **56,00** | 79,78 |
| Salariul de bază | 211110 |   |   |   | 5.174,60 |   |   |   |
| Sporuri și suplimente la salariul de bază | 211120 |   |   |   | 643,50 |   |   |   |
| Premieri | 211140 |   |   |   | 358,00 |   |   |   |
| Retribuirea muncii | 211180 | 6.918,50 | 6.953,30 | 6.023,10 |   |   |   | 86,62 |
| Remunerarea muncii temporare | 211200 | 1.000,70 | 1.074,90 | 1.047,70 | 1.047,70 |   |   | 97,47 |
| Alte plăți | 211390 |   | 153,00 | 153,00 |   |   |   | 100,00 |
| Contribuții de asigurări sociale de stat obligatorii | 212100 | 1.606,70 | 1.883,30 | 1.660,30 | 1.660,30 |   |   | 88,16 |
| Prime de asigurare obligatorie de asistență medicală achitate de angajatori și angajați pe teritoriul țării | 212210 | 318,50 | 368,00 | 325,10 | 325,10 |   |   | 88,34 |
| Cheltuieli privind utilizarea combustibilului, | 221110 |   |   |   | 77,90 |   |   |   |
| Cheltuieli privind utilizarea produselor alimentare | 221130 |   |   |   | 1.566,60 |   |   |   |
| Cheltuieli privind utilizarea medicamentelor | 221140 |   |   |   | 6,20 |   |   |   |
| Cheltuieli privind utilizarea mater. uz gospodăresc | 221160 |   |   |   | 303,10 |   |   |   |
| Cheltuieli privind utilizarea materialelor de construcții | 221170 |   |   |   | 301,50 |   |   |   |
| Cheltuieli privind utilizarea accesoriilor de pat | 221180 |   |   |   | 14,20 |   |   |   |
| Cheltuieli privind utilizarea altor materiale | 221190 |   |   |   | 21,20 |   |   |   |
| Energie electrică | 222110 | 416,00 | 416,00 | 186,60 | 186,60 |   |   | 44,86 |
| Gaze | 222120 | 695,00 | 695,00 | 297,40 | 296,20 |   | 17,20 | 42,79 |
| Apă și canalizare | 222140 | 189,30 | 178,40 | 98,70 | 98,70 |   |   | 55,33 |
| Alte servicii comunale | 222190 | 95,90 | 94,00 | 79,00 | 82,40 |   | 3,40 | 84,04 |
| Servicii informaționale | 222210 | 44,50 | 41,30 | 39,30 | 39,30 |   |   | 95,16 |
| Servicii de telecomunicații | 222220 | 26,50 | 24,50 | 19,00 | 18,60 | 0,40 |   | 77,55 |
| Servicii de locațiune | 222300 | 125,00 | 153,50 | 153,50 | 135,70 |   | 1,90 | 100,00 |
| Servicii de transport | 222400 | 25,00 | 56,50 | 56,50 | 54,20 |   |   | 100,00 |
| Servicii de reparații curente | 222500 | 1.537,10 | 2.938,00 | 2.934,40 | 2.937,20 |   | 2,80 | 99,88 |
| Formare profesională | 222600 | 5,00 | 6,70 | 6,70 | 6,70 |   |   | 100,00 |
| Deplasări de serviciu în interiorul țării | 222710 | 7,50 |   |   |   |   |   |   |
| Deplasări de serviciu peste hotare | 222720 | 100,00 | 34,10 | 34,10 | 34,10 |   |   | 100,00 |
| Servicii medicale  | 222810 | 25,00 | 26,30 | 26,30 | 26,30 |   |   | 100,00 |
| Servicii judiciare  | 222950 | 57,90 | 49,00 | 49,00 | 49,00 |   |   | 100,00 |
| Servicii poștale | 222980 | 48,00 | 33,50 | 31,40 | 20,40 |   |   | 93,73 |
| Servicii neatribuite altor aliniate | 222990 | 2.952,00 | 1.869,60 | 1.721,60 | 1.751,40 | 0,90 | 30,70 | 92,08 |
| Cheltuieli privind uzura clădirilor | 231100 |   |   |   | 784,60 |   |   |   |
| Cheltuieli privind uzura construcțiilor speciale | 231200 |   |   |   | 176,50 |   |   |   |
| Cheltuieli privind uzura instalațiilor de transmisie | 231300 |   |   |   | 37,50 |   |   |   |
| Cheltuieli privind uzura mașinilor și utilajelor  | 231400 |   |   |   | 190,60 |   |   |   |
| Cheltuieli privind uzura mijloacelor de transport | 231500 |   |   |   | 39,60 |   |   |   |
| Cheltuieli privind uzura uneltelor si sculelor, inventarului de producere si gospodăresc | 231600 |   |   |   | 110,60 |   |   |   |
| Cheltuieli privind amortizarea activelor nemateriale | 232000 |   |   |   | 3,60 |   |   |   |
| Subsidii acordate întreprinderilor de stat și municipale nefinanciare | 251100 |   | 110,00 | 110,00 | 110,00 |   |   | 100,00 |
| Compensații | 272500 | 96,00 | 96,00 | 62,00 | 62,00 |   |   | 64,58 |
| Ajutoare bănești | 272600 |   | 1.181,50 | 1.181,50 | 1.181,50 |   |   | 100,00 |
| Indemnizații la inct contr de munca | 273200 | 100,00 |   |   |   |   |   |   |
| Indemnizații pentru incapacitatea temporară de muncă achitate din mijloacele financiare ale angajatorului | 273500 | 46,50 | 47,70 | 38,10 | 38,10 |   |   | 79,87 |
| Achitarea indemnizației alesului local la expirarea mandatului | 273600 |   | 196,00 | 196,00 | 196,00 |   |   | 100,00 |
| Plăți aferente documentelor executorii cu executare benevolă | 281361 | 50,00 | 15,20 | 15,10 | 15,10 |   |   | 99,34 |
| Alte cheltuieli curente | 281900 | 663,10 | 274,00 | 183,40 | 183,40 |   |   | 66,93 |
| Cheltuieli privind ieșirea activelor  | 289100 |   |   |   | 75,40 |   |   |   |
| Alte cheltuieli ale instituțiilor bugetare | 289900 |   |   |   | 4,00 |   |   |   |
| Transferuri capitale acordate cu destinație speciala intre instituțiile bugetului de stat si instituțiile bugetelor locale de nivelul 1 | 291420 |   | 2.000,00 |   |   |   |   | 0,00 |
| **III. ACTIVE NEFINANCIARE** |  | **3.030,50** | **9.884,80** | **8.098,50** | **0,00** | **26,60** | **8,70** | 81,93 |
| Reparații capitale ale clădirilor  | 311120 |   | 1.725,00 | 1.068,80 |   |   |   | 61,96 |
| Procurarea mașinilor și utilajelor  | 314110 |   | 165,60 | 165,30 |   |   |   | 99,82 |
| Procurarea uneltelor și sculelor, inventarului de producere și gospodăresc | 316110 |   | 802,60 | 802,40 |   |   |   | 99,98 |
| Procurarea altor mijloace fixe  | 318110 | 79,00 | 102,90 | 102,90 |   |   |   | 100,00 |
| Construcții speciale în curs de execuție | 319220 |   | 3.375,00 | 3.341,90 |   |   |   | 99,02 |
| Instalații de transmisie în curs de execuție | 319230 |   | 120,00 | 119,90 |   |   |   | 99,92 |
| Pregătirea proiectelor | 319240 |   | 200,00 | 199,90 |   |   |   | 99,95 |
| Procurarea combustibilului, carburanților și lubrifianților | 331110 | 75,00 | 85,00 | 85,00 |   | 7,50 |   | 100,00 |
| Procurarea pieselor de schimb | 332110 |   | 7,00 | 7,00 |   |   |   | 100,00 |
| Procurarea produselor alimentare | 333110 | 2.505,00 | 2.484,30 | 1.482,20 |   | 18,80 | 8,70 | 59,66 |
| Procurarea medicamentelor și materialelor sanitare | 334110 | 16,50 | 15,50 | 12,50 |   |   |   | 80,65 |
| Procurarea materialelor de uz gospodaresc și rechizitelor de birou | 336110 | 205,50 | 309,40 | 280,50 |   | 0,30 |   | 90,66 |
| Procurarea materialelor de construcție | 337110 | 43,50 | 306,50 | 301,50 |   |   |   | 98,37 |
| Procurarea accesorilor de pat, îmbrăcămintei, încălțămintei | 338110 |   | 138,80 | 138,80 |   |   |   | 100,00 |
| Procurarea altor materiale | 339110 | 107,00 | 48,20 | 48,10 |   |   |   | 99,79 |
| Realizarea terenurilor  | 371210 | -1,00 | -1,00 | -58,20 |   |   |   | 5.820,00 |
| **SOLD BUGETAR** |   | **0,00** | **-3.608,10** | **2.173,20** | **6.746,60** | **X** | **X** | -60,23 |
| **Modificarea soldului** |   | **0,00** | **-3.607,80** | **2.197,70** | **6.746,50** | **X** | **X** | -60,92 |
| **SOLDUL DE MIJLOACE BANESTI LA INCEPUTUL ANULUI** |   | **0,00** | **0,00** | **3.607,80** | **74.297,90** | **X** | **X** |   |
| **CORECTAREA SOLDULUI DE MIJLOACE BANESTI** |   | **0,00** | **0,00** | **0,00** | **-24,50** | **X** | **X** |   |
| **SOLDUL DE MIJLOACE BANESTI LA SFIRSITUL ANULUI** |   | **0,00** | **0,00** | **5.805,60** | **81.019,90** | **X** | **X** |   |

# **Anexa nr.6**

**Analiza modului de executare a transferurilor din Bugetul Public Național către Primăria comunei Băcioi pentru anul de gestiune 2019**

|  |  |  |  |  |
| --- | --- | --- | --- | --- |
| **Nr. d/o** | **Indicator** | **Sursa informației / formula de calcul** | **Total (mii MDL)** | **Inclusiv** |
| **cu destinație generală** | **Grădinița (0911)** | **pentru drumuri locale (0451)** | **pentru alte activități (0620 și 0630)** |
| **1** | **2** | **3=4+5+6+7** | **4** | **5** | **6** | **7** |
| **1** | **Transferuri executate** | **Forma FD-044** | **10.827,20** | **1.407,60** | **7.448,60** | **1.300,30** | **670,70** |
| **2** | Cheltuieli | Forma FD-047 | 10.298,20 |   | 6.379,50 | 2.296,70 | 1.622,00 |
| **3** | Active nefinanciare | Forma FD-047 | 5.898,00 |   | 3.100,10 | 2.043,60 | 754,30 |
| **4** | Investiții capitale în mijloace fixe (311+319) | Forma FD-047 |  |   |   |   |   |
| **5** | Încasări de la prestarea serviciilor cu plată | Forma FD-047 |  |   | 501,20 |   |   |
| **6** | Alte încasări | Forma FD-047 |  |   |   |   |   |
| **7** | **Cheltuieli spre calcul** | **(2)+(3)-(4)-(5)-(6)** |  |  | **8.978,40** |  |  |
| **8** | **Transferuri neutilizate (+) / nealocate (-)** | **(1) – (7)** | **-1.529,80** |  | **-1.529,80** |  |  |

**Analiza modului de executare a transferurilor din Bugetul Public Național către Primăria comunei Băcioi pentru anul de gestiune 2018**

|  |  |  |  |  |
| --- | --- | --- | --- | --- |
| **Nr. d/o** | **Indicator** | **Sursa informației / formula de calcul** | **Total (mii MDL)** | **Inclusiv** |
| **Cu destinație generală** | **Grădinița (0911)** | **pentru drumuri locale (0451)** |
| **1** | **2** | **3=4+5+6** | **4** | **5** | **6** |
| **1** | **Transferuri executate** | **Forma FD-044** | **8.927,80** | **1.314,20** | **6.350,90** | **1.262,70** |
| **2** | Cheltuieli | Forma FD-047 | 7.755,30 |   | 5.503,30 | 2.252,00 |
| **3** | Active nefinanciare | Forma FD-047 | 3.426,20 |   | 3.426,20 |   |
| **4** | Investiții capitale în mijloace fixe (311+319) | Forma FD-047 |  |   |   |   |
| **5** | Încasări de la prestarea serviciilor cu plată | Forma FD-047 |  |   | 419,60 |   |
| **6** | Alte încasări | Forma FD-047 |  |   |   |   |
| **7** | **Cheltuieli spre calcul** | **(2)+(3)-(4)-(5)-(6)** |  |  | **8.509,90** |  |
| **8** | **Transferuri neutilizate (+) / nealocate (-)** | **(1) – (7)** | **-2.159,00** |  | **-2.159,00** |  |

1. Art. 5 și art. 14 din Legea nr. 764 din 27.12.2001 privind organizarea administrativ-teritorială a Republicii Moldova. [↑](#footnote-ref-1)
2. [https://chișinău.md/primăria Bacioi/](https://chișinău.md/prim%C4%83ria%20Bacioi/) [↑](#footnote-ref-2)
3. Legea privind administrația publică locală nr.436-XVI din 28.12.2006 (în continuare – Legea nr. 436-XVI din 28.12.2006). [↑](#footnote-ref-3)
4. Legea privind finanțele publice locale nr.397-XV din 16.10.2003 (în continuare – Legea nr.397-XV din 16.10.2003). [↑](#footnote-ref-4)
5. Art.3 alin.(1) din Legea nr.397 din 16.10.2003; art. 50 din Legea finanțelor publice și responsabilității bugetar-fiscale nr.181 din 25.07.2014; pct. 151 din Setul metodologic privind elaborarea, aprobarea și modificarea bugetului, aprobat prin Ordinul ministrului Finanțelor nr.209 din 24.12.2015. [↑](#footnote-ref-5)
6. Circulara MF nr. 06/2-07 din 08.09.2018 „Privind elaborarea proiectelor bugetelor locale pentru anul 2019 și a estimărilor pe anii 2020-2021”. [↑](#footnote-ref-6)
7. La contul 111110 au fost aprobate venituri în sumă de 2640.0 mii lei; la contul 1111121 – în sumă de 80.0 mii lei. [↑](#footnote-ref-7)
8. În 2018, executarea de casă a veniturilor la această sursă se prezintă în felul următor: contul 111110 – 3438.30 mii lei; contul 111121 – 105.80 mii lei, și respectiv contul 111130 – 1.07 mii lei. [↑](#footnote-ref-8)
9. 1) *Art.21 alin.(3) din Legea nr.397-XV din 16.10.2013:* Nota informativă la proiectul deciziei bugetare anuale cuprinde informații de fundamentare a proiectului de buget, factorii care au influențat alocarea resurselor, precum și explicații cu privire la estimările de venituri și cheltuieli. Informația prezentată în nota informativă la proiectul de buget reflectă rezultatele ultimilor doi ani bugetari, rezultatele estimate pentru anul bugetar curent, indicatorii planificați pentru anul bugetar viitor și estimările pentru cel puțin doi ani ulteriori; 2) *Pct.151* *din Setul metodologic privind elaborarea, aprobarea și modificarea bugetului*, aprobat prin Ordinul ministrului Finanțelor nr.209 din 24.12.2015: Prognoza veniturilor BPN și a componentelor acestuia se elaborează având la bază: a) prognoza indicatorilor macroeconomici; b) analiza tendințelor recente a încasărilor de venituri (cel puțin pentru ultimii doi ani) și a principalilor factori care le influențează; c) volumul aprobat de venituri pe anul bugetar în curs și analiza executării scontate a bugetului până la finele anului. *Pct.154*: Metodele utilizate la prognozarea veniturilor: metoda cotei efective de impozitare; metoda elasticității; metoda bazată pe modele econometrice; metoda trendurilor și metoda opiniei de expert. *Pct.435:* Pentru efectuarea analizelor necesare și estimarea propunerilor de buget, autoritățile executive pot solicita informații relevante de la serviciile desconcentrate în teritoriu ale autorităților publice centrale (de exemplu, date statistice, fiscale, politici sectoriale etc.). [↑](#footnote-ref-9)
10. Contul 113210 – executat în 2018 - 35,2 mii lei; aprobat în 2019 – 9,2 mii lei, executat – 33,1 mii lei; contul 113230 – executat în 2018 – 213.4 mii lei; aprobat în 2109 – 162,1 mii lei, executat – 248.5 mii lei. [↑](#footnote-ref-10)
11. Forma CC10CV – calculat 8250,95 mii lei; achitat – 9348,71 mii lei; Forma 044 – aprobat 6061,9 mii lei, executat – 9347,3 mii lei. [↑](#footnote-ref-11)
12. Forma CC10CV – calculat 0 mii lei; achitat – 731,43 mii lei; Forma CF-1 – calculat 772,63 mii lei, executat – 739,67 mii lei. [↑](#footnote-ref-12)
13. Anexa nr.3.1 „Cotele concrete ale taxelor locale stabilite pentru anul 2019”, aprobată prin Decizia Consiliului local nr.7/1 din 17.12.2018. [↑](#footnote-ref-13)
14. Legea nr.231 din 23.09.2010 cu privire la comerțul interior (cu modificările ulterioare; în continuare – Legea nr.231 din 23.09.2010). [↑](#footnote-ref-14)
15. În anul 2016 – 1 notificare; 2017 – 43 de notificări; 2018 – 18 notificări; 2019 – 19 notificări. Total 81 de notificări. [↑](#footnote-ref-15)
16. Hotărârea ANRE nr.489 din 20.12.2019 „Cu privire la aprobarea Metodologiei de determinare, aprobare și aplicare a tarifelor pentru serviciul public de alimentare cu apă, de canalizare și epurare a apelor uzate”. [↑](#footnote-ref-16)
17. Din care: aparatul primăriei - 19,5 unități de bază și 22 unități suplimentare întreținute din contul veniturilor proprii și taxelor locale (inclusiv: vice-primar, jurist, arhitect, specialist eliberare proiecte, specialist relații cu publicul, specialist pentru protecția drepturilor copilului); educație timpurie - 91,5 unități (4 grădinițe); activități în domeniul culturii - 5,5 unități; serviciul de cultură fizică, stadionul din com. Băcioi - 8 unități; protecția socială - 3,5 unități. [↑](#footnote-ref-17)
18. Art.4 și art.5 din Legea cadastrului bunurilor imobile nr.1543 din 25.02.1998. [↑](#footnote-ref-18)
19. De exemplu, terenurile cu nr. cadastral 5511112112 cu suprafața de 2,68 ha (pentru construcții); 5511214014 cu suprafața de 1,14 ha (pentru construcții); 5511214338 cu suprafața de 3,13ha (pentru construcții); 5511112113 cu suprafața de 2,04 ha (agricol); 5511311407 cu suprafața de 1,68 ha (agricol); 5511305417 cu suprafața de 0,93 ha (agricol). [↑](#footnote-ref-19)
20. Sunt 8 fântâni arteziene: 2 în evidența contabilă a APL la contul 312 „Construcții speciale”; 6 fiind transmise ÎM „Băcioi Comservice”. [↑](#footnote-ref-20)
21. Contract de arendă a fântânii arteziene nr.20-3/01 din 20.03.2001, „Arendatorul” - APL Băcioi, și „Arendașul” - „Cooperativa de consum Băcioi”, pe un termen de 25 ani, prețul de arendă anual - 600 lei. [↑](#footnote-ref-21)
22. Legea nr. 260 din 07.12.2017 privind organizarea și funcționarea Curții de Conturi a Republicii Moldova. [↑](#footnote-ref-22)
23. Hotărârea CCRM nr.77 din 27.12.2019 „Privind aprobarea Programului activității de audit a CCRM pe anul 2020”. [↑](#footnote-ref-23)
24. ISSAI 100, ISSAI 400 și ISSAI 4000, aprobate pentru aplicare prin Hotărârea CCRM nr.2 din 24.01.2020 „Cu privire la Cadrul Declarațiilor Profesionale ale INTOSAI”. [↑](#footnote-ref-24)